cyanic-selkie/wikianc huggingface dataset:
Economía do Iemen
O Iemen é un país con receitas reducidas, que é altamente dependente da exportación de reducidas xacidas de petróleo, o cal é responsábel por 25% do produto interior bruto e 70% dos encaixes gobernamentais. O país ten tentado contornar os efectos do declinio das xacidas diversificando a economía a partir dun programa de reformas iniciado en 2006 destinado a sectores non-petrolíferos e á atracción de investimentos estranxeiros. En outubro de 2009 o país exportou por primeira vez gas natural liquefeito, como primeiro resultado deste programa de diversificación. En xaneiro de 2010 a comunidade internacional estabeleceu o programa Socios do Iemen, para apoiar os esforzos de diversificación económica, e en agosto do mesmo ano, o Fondo Monetario Internacional aprobou un programa de axuda ao país de 370 millóns de dólares en tres anos. A pesar destas iniciativas ambiciosas, o país continúa a afrontar programas a longo prazo, incluíndo a escaseza de auga e o elevado crecemento poboacional.
Serie B 2012/13
A tempada 2012–13 da Serie B (coñecida como Serie bwin por razóns de patrocinio) foi a 81ª edición desde o seu establecemento en 1929. O campión foi o Sassuolo, que ascendeu á Serie A xunto co Verona e Livorno (este último como campión da eliminatoria de ascenso). Descenderon á Lega Pro Prima Divisione o Vicenza, Ascoli, Pro Vercelli e Grosseto.
Bacteriorrodopsina
Comparación con outras proteínas
A bacteriorrodopsina pertence á familia de proteínas das rodopsinas bacterianas, que están relacionadas coas rodopsinas dos vertebrados, que son os pigmentos sensibles á luz da retina. As rodopsinas tamén conteñen retinal, pero as funcións da rodopsina e a bacteriorrodopsina son diferentes, e hai entre elas unha limitada homoloxía nas súas secuencias de aminoácidos. Tanto a rodopsina coma a bacteriorrodopsina pertencen á familia proteica do receptor 7TM, pero a rodopsina é un receptor acoplado á proteína G e a bacteriorrodopsina non. A estrutura da bacteriorrodopsina resolveuse en 1990 no primeiro uso que se fixo da cristalografía electrónica para obter unha estrutura proteica a nivel atómico, e despois foi utilizada como prototipo para construír modelos de receptores acoplados á proteína G antes de que se puidese dispoñer de estruturas cristalográficas específicas para esas proteínas.
Copa de Europa 1960-61
Final
A final da Copa de Europa na súa edición 1960-61 disputouse o 31 de maio de 1961 no hoxe desaparecido Wankdorfstadion de Berna, ao cal acudiron 33.000 persoas. Era a 1ª vez que este recinto acollía este evento.
O encontro foi emocionante no tocante ó xogo que practicaron os dous equipos. O FC Barcelona abriu o taboleiro no minuto 20 cun gol do dianteiro húngaro Sándor Kocsis. No minuto 30 chegou a igualada por parte do SL Benfica cun gol de Xosé Águas. Tan só 2 minutos despois o porteiro Antoni Ramalléts marcou un gol na súa propia portería, poñendo ó SL Benfica por diante no encontro. Con ese resultado de 2-1 para o conxunto lisboeta chegouse ó descanso. Na segunda metade o SL Benfica marcou o 3-1 no minuto 55, cun gol do dianteiro Mario Coluna. Zoltán Czibor, o dianteiro húngaro do FC Barcelona, fixo o 3-2 no minuto 75, pero non foi abondo para acadar a vitoria na final.
Lingua aer
O aer é unha lingua indoirania próxima ao gujarati, falada en Paquistán e na India.
Alois Alzheimer
Traxectoria
Alzheimer identificou por vez primeira os síntomas do mal que despois se coñecería como alzhéimer. Observounos nunha paciente que viu en 1901, e publicou en 1906 os descubrimentos que fixo ao examinar post mórtem o seu cerebro.
Comuna de Makemo
350px|dereita Makemo é unha comuna da subdivisión Tuamotu-Gambier na Polinesia francesa, situada no centro do arquipélago.
1 Superficie de terra emerxida. Nun atol distínguese a superficie total composta pola lagoa e a coroa de arrecifes que en parte esta emerxida.
Alois Alzheimer
Traxectoria
En decembro de 1915 Alzheimer enfermou durante unha viaxe en tren a Wrocław. Probablemente afectoulle unha infección de estreptococo que lle provocou febre e insuficiencia renal. Morreu aos 51 anos dun ataque ao corazón.
Pepe Murcia
Traxectoria
O seu primeiro equipo importante sería o FC Cartagena en Segunda División B na tempada 2002-03. Ao ano seguinte volvería a adestrar a un filial, neste caso o do Atlético de Madrid.
O bo papel feito en Castelló valeulle para fichar polo Celta de Vigo en 2008 para o segundo intento de ascenso a Primeira División. Facendo unha campaña irregular que rematou case co descenso a Segunda División B e sendo substituído en marzo de 2009 por Eusebio Sacristán.
Piano
Invención do piano-forte
Contra 1726, Cristofori introduciu nos seus pianos o sistema unha corda, que daba ao intérprete a posibilidade, mediante un comando especial, de desprazar o mecanismo de tal modo que cada mazo golpeara sobre unha cantidade de cordas menor do habitual para lograr un son moi suave. Este mecanismo séguese mantendo nos pianos modernos e o unha corda permite que o mazo do piano golpee sobre unha única corda de cada grupo. As primeiras composicións específicas para pianos apareceron ao redor de 1732, entre as que destacan as 12 sonatas para piano de Lodovico Giustini tituladas Sonate da cimbalo di piano e forte detto volgarmente di martelletti.
Século XVIII: Primeiros fabricantes de pianos
O apoxeo da fabricación de pianos tivo lugar a finais do século XVIII na escola de Viena, que incluíu a fabricantes como o mencionado Johann Andreas Stein (que traballou en Augsburgo, Alemaña) e os vieneses Nannette Streicher (filla de Stein) e Anton Walter. Os pianos de estilo vienés foron construídos con marcos de madeira, dúas cordas para cada nota e mazos cubertos de coiro. Algúns destes pianos de estilo vienés tiñan un colorido oposto ao dos pianos modernos: as teclas naturais eran negras e as accidentais brancas. Wolfgang Amadeus Mozart compuxo os seus concertos e sonatas para eles e incluso fabricáronse réplicas para o seu uso en interpretacións de música antiga. Os pianos da época de Mozart tiñan un ton máis suave e claro que os pianos modernos ou os pianos ingleses, con potencia mantida. O termo pianoforte utiliza acotío para distinguir os pianos do século XVIII dos pianos posteriores.
Século XIX: impulso pola Revolución industrial
En 1808, Sébastien Érard patentou un mecanismo de repetición sinxela e incorporou a grampa, unha peza que permitía ás cordas permanecer no seu lugar exacto despois de ser golpeadas polos mazos. Dous anos máis tarde, en 1810, deseñou o mecanismo de pedais do piano moderno. Na década de 1820, a fábrica de pianos de Érard en París pasou a ser o centro da innovación no referente ao mecanismo do piano. En 1822 introduciu o seu mecanismo de dobre repetición, que permitía unha gran velocidade de repetición ao pulsar as teclas do piano, incluso se a tecla aínda non alcanzara a súa máxima posición vertical, e facilitaba unha rápida execución. Cando esta invención se fixo pública, na súa forma revisada por Henri Herz, o mecanismo de dobre repetición converteuse paulatinamente nun elemento estándar no mecanismo dos pianos de cola e forma parte de todos os pianos de cola modernos.
Formas musicais na música clásica
As formas musicais para o piano variaron en cada época. No período barroco, cuxo repertorio estaba previsto inicialmente para clavecín ou outros instrumentos en teclado, compuxéronse principalmente obras con formas nacidas de bailes e formas contrapuntísticas como a partita, a suite, a fuga, a tocata, o pasarúa, a sonata, a gavota ou as variacións. Na época clásica, as formas predominantes foron a sonata, a fantasía, a bagatela e outras formas aristocráticas.
Metilación
Cancro
A neoplasia caracterízase por presentar un "desequilibrio de metilación" no que a hipometilación no conxunto do xenoma está acompañada por unha hipermetilación localizada e un incremento da expresión xénica da ADN metiltransferase. Tipicamente, hai hipermetilación de xenes supresores de tumores e hipometilación de oncoxenes. O estado de metilación global nunha célula podería tamén ser un factor que precipita a carcinoxénese, xa que as probas suxiren que a hipometilación no conxunto do xenoma pode levar a unha inestabilidade cromosómica e a un aumento das taxas de mutación. O estado de metilación dalgúns xenes pode usarse como un biomarcador indicador da xénese de tumores. Por exemplo, a hipermetilación do xene da glutatión S-transferase de clase pi (GSTP1) parece ser un indicador diagnóstico prometedor do cancro de próstata.
Gorlois
Consonte a Historia Regum Britanniae  de Geoffrey de Monmouth, Uther namorou de Igraine e declaroulle a guerra a Gorlois para chegar a ela. Uther pediulle a Merlín axuda para se atopar con ela, e Merlín lanzou un feitizo que transformou a Uther na aparencia de Gorlois. Coa aparencia do seu marido, Uther achegouse a Igraine doadamente e durmiu con ela, que concibiu a Artur. Sen o coñecemento de ningún deles, o Gorlois real foi asasinado no seu castelo esa mesma noite. Tempo adiante, Igraine casou con Uther.
Steven Bochco
Traxectoria
Bochco estivo no desenvolvemento, proceso de creación e foi designado produtor executivo da serie L.A. Law (1986-1994), que foi retransmitida por primeira vez na cadea NBC. Tiña un contrato moi lucrativo coa cadea ABC, polo cal en 1987, estrea a serie Doogie Howser, M.D. (1989-1993).
Pediculose da cabeza
Entre os posibles tratamentos están: peitear o pelo frecuentemente cun peite de dentes finos ou afeitar a cabeza completamente, usar varios medicamentos tópicos, como malatión, ivermectina, e dimeticona. A dimeticona, que é un aceite de silicona, ten un baixo risco de efectos secundarios. Os piretroides como a permetrina tamén se teñen usado moito; porén, fixéronse menos efectivos debido á aparición de resistencias. Hai poucas probas sobre a efectividade de medicinas alternativas.
Sueirexa, Garabás, Maside
O seu topónimo deriva de Soeirexa, facendo mención a que o lugar está algo máis abaixo do lugar da Eirexa, onde se atopa a igrexa parroquial.
Peixe cebra
Coidados en acuarios
Os peixes cebra son resistentes e considéranse bos para acuaristas principiantes. A súa gran popularidade débese á súa disposición ao xogo, á súa rápida reprodución, estética, prezo barato e grande dispoñibilidade. Tamén se desenvolve ben en bancos ou cardumes de seis ou máis, e interacciona ben con outras especies de peixes nos acuarios. Porén, son susceptibles ao dinoflaxelado Oodinium, ao microsporidio Pseudoloma neurophilia, e a especies de Mycobacterium. Se teñen a oportunidade os adultos comen as crías, as cales poden ser protexidas separándoas en dous grupos por unha rede, unha caixa de cría ou nun tanque separado.
Secuenciación do xenoma
En 2009, os investigadores do Institute of Genomics and Integrative Biology (IGIB) de Delhi, India, anunciaron a secuenciación do xenoma dunha cepa salvaxe do peixe cebra, que contiña 1,7 miles de millóns de letras. As análises comparativas co xenoma de referencia do peixe cebra revelaron unhas 5 millóns de variacións dun só nucleótido e unhas 1,6 millóns de variacións de inserción deleción. A secuencia do xenoma de referencia do peixe cebra foi publicada por Kerstin Howe et al. en 2013.
Mordovia
A República de Mordovia (en Респу́блика Мордо́вия Respublika Mordoviya); en moksha/erzya: Мордовия Республикась, Mordoviya Respublikas), é unha república federal de Rusia. A súa capital é a cidade de Saransk. Segundo o censo de 2010, a poboación da república era de 834.755.
Bosque do Teixedelo
Esta é unha terra fronteiriza entre o clima mediterráneo e o atlántico, onde as serras Cabreira e Segundeira o separan de León, Galicia e Portugal. Esta singular situación xeográfica fai que o seu clima sexa de transición, entre a Meseta e Galicia, chuvioso (uns 1000 mm de precipitacións medias anuais) e con veráns secos e cálidos (17,1º), e 3,1º de temperatura en inverno.
Sendeirismo
O aproveitamento do bosque en Requeixo era comunal, achegando aos habitantes da zona leña, madeira, alimento e cama para o gando, tinguiduras, lámpadas e menciñas. As ramas servían como protección ante os raios e o mal de ollo (poñéndoas nas casas), así como substituto da oliveira o Domingo de Ramos.
La Centuria
La Centuria foi unha revista mensual editada en Ourense entre 1917 e 1918.
Atol Tepoto Sur
Historia
Foi descuberto, o 1768, por Louis Antoine de Bougainville. En 1820 Bellingshausen chamouno Raevsky, nome que se estendeu ao grupo de tres atois moi próximos. Maurac chamouno Eliza, e Wilkes, Tipotu ou Bacon Island.
Unha lenda conta que o ouro roubado nunha igrexa do Perú enterrouse neste atol.
Mark Lipovetsky
Traxectoria
En 1996, emigrou aos Estados Unidos de América coa súa muller e o seu fillo, e alí permanece como profesor asociado de estudos rusos na universidade de Colorado onde publica os seus estudos sobre os cambios culturais na Rusia postsoviética.
Avril Lavigne
Banda
Ex-integrantes:
Ernesto Valverde
Ernesto Valverde Tejedor, nado en Viandar de la Vera (Cáceres) o 9 de febreiro de 1964, é un exfutbolista español e actual adestrador de fútbol. Xogaba de dianteiro e foi internacional coa selección española.
José María Lasarte
Traxectoria
Cando se produciu o golpe de estado que deu lugar á Guerra Civil o 18 de xullo de 1936, xunto con Manuel de Irujo e Telesforo Monzón, presentáronse ante o gobernador civil de Guipúscoa e fixeron unha proclama pola radio póndose de parte da legalidade republicana. Tamén colaborou na creación do Euzko Gudarostea (|Exército Vasco) na comandancia de Loyola, e foi un dos que propuxo como comandante a Cándido Saseta Echebarría. En agosto de 1936 foi encargado do servizo de información do Goberno de Euskadi e en 1937 foi o representante vasco ante os italianos do Corpo Truppe Volontarie na rendición de Santoña.
Lista de elementos por símbolo
A seguinte é unha listaxe de elementos químicos ordenada polos seus símbolos. Xunto a eles, danse varias características dos mesmos.
Kortatu
Traxectoria
Tras a separación do grupo no 1988, os irmáns Fermin e Iñigo Muguruza formaron Negu Gorriak xunto con Kaki Arkarazo. No 2007, Fermin Muguruza desenvolve a súa carreira en solitario. Iñigo, ao disolverse Kortatu pasou a formar parte de Delirium Tremens como guitarrista. Estando en Negu Gorriak formou o combo Joxe Ripiau e a día de hoxe forma parte do grupo Sagarroi. Treku retirouse da música (despois de formar parte de Les Mecaniciens, xunto a Jabier Muguruza) e Kaki formou parte de Negu Gorriak e Nación Reixa. Dende a disolución destes grupos vén traballando como produtor discográfico e técnico de son.
Ira
Psicoloxía e socioloxía
Os psicólogos recoñecen tres tipos diferentes de ira: O primeiro tipo, chamado "ira precipitada e repentina" (de Joseph Butler) está ligada ao impulso de auto-preservación. Está presente tanto en humanos coma en animais e ocorre cando se está atormentado ou preso. O segundo tipo chámase "ira resolta e intencionada" e é unha reacción ao dano premeditado ou ao tratamento inxusto. Estas dúas formas de ira son episódicas. O terceiro ten o nome de "disposicional" e está máis relacionado con trazos do carácter que con instintos ou coñecementos.
Antigüidade
Galeno e Séneca consideraban a ira coma unha especie de loucura. Rexeitaban que os ataques de ira fosen espontáneos e incontrolables e estaban de acordo na posibilidade de controlala. Con todo, había discrepancias entre eles en canto ao valor da ira. Para Séneca, a ira era "inútil incluso para a guerra". El cría que o exército romano era capaz de vencer aos alemáns porque era moi disciplinado, a diferenza dos alemáns, que eran coñecidos pola súa furia. Sostiña que "nas competicións deportivas, é un erro enfadarse".
Nas mulleres
Os autores da Idade Media dicían que as mulleres eran máis propensas a ter flegma (ser frías e húmidas) que os homes, é dicir, que as mulleres eran máis sedentarias e pasivas que os homes. O carácter pasivo das mulleres parecía "natural" debido ao seu escaso poder comparado co que tiñan os homes. Aristóteles recompilou algúns trazos que, segundo el, todas as mulleres compartían: femias, femininas, pasivas, enfocadas na materia, inactivas e inferiores. Así, as mulleres da Idade Media debían actuar de forma submisa e cederlle o control aos seus maridos. Con todo, Hildegard von Bingen cría que as mulleres estaban completamente capacitadas para sentir ira. Aínda que a maioría das mulleres eran pasivas e submisas, en determinadas circunstancias tamén podían ser coléricas.
Modernidade
A comprensión da ira na actualidade non é moi avanzada con respecto á de Aristóteles. Inmanuel Kant rexeitaba que a vinganza fose un vicio, mentres que David Hume dicía que "a ira e o odio son paixóns inherentes á nosa estrutura e constitución, e que a falta delas, sería evidente a debilidade e a imbecilidade."
Juan Maluquer
Traxectoria
En 1949 obtivo a cátedra de Prehistoria na Universidade de Salamanca, onde creou unha destacada escola de Arqueoloxía e fundou a revista Zephyrus. En 1959 logrou a cátedra de Arqueoloxía da Universidade de Barcelona, fundando e dirixindo con Lluís Pericot García a revista Pyrenae como órgano de expresión do Instituto de Arqueoloxía e Prehistoria desta universidade en 1965. Tamén desempeñou o cargo de decano da Facultade de Filosofía e Letras. En 1969 pasou a ocupar a cátedra de Prehistoria trala xubilación de Lluís Pericot, que ocupou até 1985, cando foi designado catedrático emérito. Tamén foi membro do Instituto Arqueolóxico Alemán de Berlín.
Talismán
Preparación de talismáns
Segundo as escolas máxicas tradicionais, era aconsellable que un talismán fose creado pola persoa que planificaba usalo. Tamén se dicía que a persoa que fixera o talismán debía estar ben versada no simbolismo das forzas elementais e planetarias. Por exemplo, varios talismáns medievais coñecidos presentaban sinais e símbolos xeománticos en relación ós símbolos dos planetas, que tamén son frecuentemente usados na adiviñación xeomántica e na alquimia.
Altura (magnitude)
Cálculo
Este é o tempo que se tarda en acadar a altura máxima, e polo tanto pódese substituír na ecuación da posición vertical da partícula. Neste caso para a posición vertical, como xa se dixo (1), colócase o centro do sistema de coordenadas coincidindo co punto de lanzamento inicial, e polo tanto :
e substituíndo a descomposición das compoñentes das velocidades en función das ecuacións (3) e (4):
Saliva
miniatura|dereita|Saliva humana nunha rúa. A saliva ou en contextos non científicos cuspe/chuspe, e popularmente cuspia, é un fluído acuoso, transparente, que é segregado polas glándulas salivares directamente á cavidade bucal, constituída principalmente por enzimas e minerais.
Enzimas microbianas
A hialuronidase hidroliza o ácido hialurónico, producindo ácido glicurónico, glicosamina e ácido acético.
A urease hidroliza a urea, responsábel da aparición do amoníaco (NH3) na saliva, unha substancia básica que eleva o pH salivar, o que facilita a precipitación de sales de calcio na formación do tártaro dental. Alén diso o amoníaco é tóxico e cáustico, lesionando o periodonto de proteccción, o que permite a instalación da doenza periodontal (piorrea):
Capacidade tampón
A capacidade tampón da saliva (CTS) é a propiedade da saliva de manter o seu pH constante a 6,9-7,0, grazas aos seus tampóns, mucinato/mucina, HCO-3/H2CO3 e HPO--4/H2PO-4, que bloquean o exceso de ácidos e de bases conforme os mecanismos:
Heterodontiformes
A orde inclúe unha soa familia, a dos heterodóntidos (Heterodontidae), cun só xénero actual, Heterodontus, que reúne nove especies.
Copa da Raíña de hóckey a patíns 2007
A segunda edición da Copa da Raíña de hóckey a patíns tivo lugar entre os días 24 e 25 de marzo de 2007 no Pavillón UDC Rochapea, na cidade de Pamplona (Navarra). O campión foi o Calzedonia Voltregà, que revalidou o título conquistado o ano anterior tras derrotar na final ao Biesca Gijón HC por 6 goles a 1.
Otocolobus manul
Habita nas estepas e zonas altas de Asia: Afganistán, Armenia, China (Tíbet), India, Irán, Casaquistán, Kirguizistán, Mongolia, Paquistán, Rusia (Siberia), Taxiquistán, Turkmenistán e Uzbekistán, en alturas de até os 5 000 msnm onde, a súa abundante pelaxe protéxeo do excesivo frío e do vento.
Descrición
A especie foi descrita en 1776 polo médico, zoólogo e botánico alemán, que traballou en Rusia, Peter Simon Pallas, en ''Reise Prov. Russ. Reichs'', 3: 692.
Características
Presenta varias características que o distinguen dos demais felinos. Por exemplo, os ollos teñen as pupilas arredondadas en lugar das de forma de fenda vertical das dos outros gatos pequenos, as patas son proporcionalmente máis curtas que as doutros gatos, mantén as orellas moi baixas e separadas, e ten unhas gadoupas infrecuentemente curtas. O fociño é curto en comparación co doutros gatos, dándolle un aspecto aparentemente aplanado. As curtas mandíbulas teñen menos dentes do habitual entre os félidos, estando ausentes o primeiro par de premolares superiores.
Filoxenia
Relacións filoxenéticas dos felinos, segundo O'Brien e Johnson (2008).
Domingo Rial Seijo
Domingo Rial Seijo, nado en Vilagarcía de Arousa o 22 de marzo de 1889, foi un xornalista galego.
Hawker Hunter
Características
Este caza lonxevo foi deseñado para substituír o Meteor, e chegou a substituír os Venom e Sabre dos escuadróns de ultramar. A aparición do Hunter revolucionou o Mando de Caza. Cando foi retirado o Hunter foi amplamente empregado en misións de ataque ó solo e entrou en combate en Indonesia e no Golfo Pérsico. Os derradeiros escuadróns, os nº 45 e 58, serviron coma reservas de pilotos para a frota de avións Jaguar e foron disoltos no 1976. O Hunter estivo en activo no unidade de Armas Tácticas de Brawdy ata o 1982, substituído polo BAe Hawk e o English Electric Lightning.
Sarna da maceira
As plantas afectadas pode que solten o seu froito anticipadamente, derivando posibelmente en elevadas perdas das colleitas. A sarna da maceira preséntase xeralmente cando as mazás están xa maduras, porén causa máis dano en zonas onde a primavera e o verán son fríos e húmidos.
Festa da Dorna
Do 1948 ao 1959
A primeira “directiva” da Festa, o “Alto y gordo estado mayor”, como se lle chamará máis tarde, estivo formada por: “Armador primeiro”, Emilio Fernández de Sanmamed Hermo,“Segundo de abordo”, José Bouzas Martínez, “Almirante”, Ventura Suárez Saíñas, “Sobrecargo”, Julián Elorduy Álvarez, “Notario maior”, Constantino Cobas Álvarez, “Silveireiro maior”, José González Abelleira, “Coheteiro maior”, Juan García Lemiña e “Grumete”, Manuel Cores Cores.
Do 1960 ata o final da ditadura
A programación destes anos continúa a realizada na década anterior sendo de destacar a actuación da orquestra “Los Tamara” en 1968 no “Baile de Gala”; o dificilmente igualable humor de Julio Bravo nos “Exames de Patrón” como examinador ou candidato e nos “Top Secret” como actor principal en distintas propostas das que o foguete “Dornaward 1-X-2” destacou pola súa espectacularidade.
Do final da ditadura ata a transición
No programa deses anos dase relevancia ao “Top Secret”, no 1977 celébrase o “Iº Campeonato de Chin chi Money” e o baile seguirá a celebrarse na Sala Cambeiro que pechará neses anos por reformas para intentar adaptarse aos novos tempos nos que a música disco terá maior predicamento. Os setenta foron os últimos de esplendor do Baile e da Festa seguindo o formato “clásico”.
Da Real e Ilustre Cofradía da Dorna (1948) á A.C.”R.e I. Cofradía da Dorna”(1991)
No 1988 créase a Asemblea de Peñas Dorneiras, tamén co mesmo carácter que a “Cofradía de la Dorna” pero máis axeitada para a nova dinámica festeira, integrándose nela as distintas peñas que foran creándose de modo espontáneo entre a xente interesada en participar de modo activo na Festa.
Os presidentes/as da A.C. “R. e I. Cofradía da Dorna” elixidos en asembleas de socios ao longo dos seus 25 anos de historia, dende a súa legalización ata 2016, cítanse a continuación en función do primeiro ano no que o presidente ou presidenta liderou a organización da festa:
Xojos Dorneiros
Dende 1989. Distintos xogos ideados polas peñas que se celebran o 24 de xullo, cando a Romaría, ou nos días dos xogos populares de mar e terra. ”Isar a candorca”, “Lansamento de risón”, “Achikeitor” ou “Pesca do muxo radioactivo” son algúns dos xa tradicionais.
Copa da R. e I. e os Xogos dorneiros
Nas actividades dorneiras non hai premios en metálico. Durante moitos anos eran dornas ou outros elementos como medallas ou pratos nos que se gravaban a flor natural ou o perfil dunha dorna a vela. A partir do ano 2014 os premios son máis variados e deseñados maioritariamente por artistas e artesáns locais. As actividades principais teñen premios con deseños específicos para cada actividade. Entre os deseñadores e deseñadoras dos trofeos cabe citar a Jontxu Argibay, Eva Callón, Paulova e José Caamaño ou Esther Toxo.
Enjalanamento de Fanequeiras
Dende 1990. As “fanequeiras”, locais sociais das peñas, normalmente establecementos de hostaleria, decóranse polas peñas o primeiro día da festa, o venres anterior ao día da Dorna. Ollo, os “enjalanamentos” poden verse dende as 18:03 pero a maioría ás 22:08 xa desapareceron, unha mágoa porque hainos de moito mérito. Teñen destacado “As parrochñas da ría”, “Atún ao tun tún”, “Asedías que non sarjo”, “Os tabeiróns Caralludos”, “Arría o jallo”, “Estou que Eskacho”…
A promoción da festa
O boca a boca foi a forma en que a Festa da Dorna conseguiu situarse como unha das principais festas de Galicia. Os medios de comunicación tamén tiveron un papel importante e, de feito, múltiples emisoras de radio, medios de prensa impresa e canles de televisión autonómicos e de cobertura estatal teñen divulgado as actividades dorneiras en distintas reportaxes.
Liga ASOBAL 2013/14
Clasificación
Actualizado o 14 de abril de 2013.
Glicoproteína
miniatura|dereita|Representación estrutural das moléculas dos azucres nas glicoproteínas
Tipos de glicoproteínas
dereita|210px|miniatura Hai dous tipos: N-Glicoproteínas e O-Glicoproteínas, dependendo do lugar de adición dos carbohidratos:
N-glicosilación
Finalmente engádense dúas galactosas e dous residuos de ácido siálico. As distintas N-glicoproteínas ramifícanse de modo diferente durante o seu paso a través do complexo de Golgi, dependendo da estrutura da súa proteína que é procesada, así como da cantidade de enzimas implicadas no proceso presente no complexo de Golgi dos diferentes tipos de células. Polo tanto, as proteínas poden saír do aparello de Golgi con diversos N-oligosacáridos unidos a elas.
Festa da Dorna
A fala e a escrita dorneira
Algún termos e expresións do “dorneiro” son:
O himno da Festa da Dorna
que non se sabe no mundo
Orville Wright
Traxectoria
Os irmáns Wright realizaron varios modelos e maquetas antes de iniciar a construción dun prototipo. Moitas destas maquetas voaron por si soas nun voo planeado, o que impulsou os Wright a seguir co seu proxecto. Non foron poucas as dificultades, moitas veces os mandos tiveron que ser adecuados para poder controlar o planeo. Un dos maiores problemas consistiu na inclinación cara a un lado ou a falla de control horizontal. Os irmáns Wrigth solucionaron estes problemas enxeñosamente.
Festa da Dorna
O himno da Festa da Dorna
(Bis)
de troula nas fanequeiras,
Lingua romanche
Dialectos
La gualp eara puspe egn'eada fumantada.
Gramática
Os artigos plurais son ils para o masculino e las para o feminino.
Pronomes
vus - vós (vocés)
Frases comúns en romanche
A pli tard - Ata logo
Quimiotipo
Un bo exemplo dunha planta con moitos quimiotipos polimórficos é Thymus vulgaris. Aínda que en boa medida indistinguibles en aparencia, os espécimes de T. vulgaris poden ser asignados a un dos seus sete quimiotipos, dependendo de se o compoñente dominante do seu aceite esencial é timol, carvacrol, linalool, xeraniol, sabineno hidrato (tuianol), α-terpineol, ou eucaliptol. Tales quimiotipos poden ser designados como Thymus vulgaris ct. timol ou Thymus vulgaris ct. xeraniol etc. Estas designacións non teñen categoría taxonómica.
Como os quimiotipos se definen só polo metabolito secundario máis abundante, poden ter pouco significado práctico, xa que un grupo de organismos pode compartir o mesmo carácter. Os individuos dun quimiotipo poden ter perfís químicos moi diferentes, variando na abundancia do tipo do seguinte composto químico máis abundante. Isto significa que dous individuos do mesmo quimiotipo poderían ter diferentes impactos sobre os herbívoros, os polinizadores ou a resistencia a pragas. Un estudo de Ken Keefover-Ring e colegas de 2008 advertía que: "...isto pode ser unha avaliación moi cualitativa dun perfil químico dun individuo, baixo a cal pode quedar agochada unha diversidade química significativa".
Lingua romanche
Frases comúns en romanche
Bun cletg - Boa sorte
Non hai misericordia
Non hai misericordia é unha obra literaria de Xelís de Toro, publicada en 1990 por Edicións Positivas. Foi gañadora do I Premio de Narrativa Cidade de Lugo.
Isidoro Brocos
Traxectoria
Pode apreciarse obra de Brocos no Museo de Belas Artes da Coruña e no Museo Provincial de Pontevedra.
Pablo Vioque
Traxectoria
De familia acomodada de Cáceres, licenciouse en Dereito na Universidade de Murcia. Por relacións familiares, en 1974 ocupou o posto de avogado da Cámara de Comercio de Vilagarcía de Arousa e asesor do Banco Urquijo. En 1980 pasou a ocupar a secretaría da Cámara de Comercio e entrou en contacto como avogado con distintos contrabandistas de tabaco nas costas da ría de Arousa.
En 1997 foi detido pola participación neste caso. Despois de varias detencións instruídas polo xuíz Baltasar Garzón e de varias postas en liberdade ordenadas polo xuíz Javier Gómez de Liaño —que co pasar dos anos acabou sendo o seu representante—, foi condenado a dezaoito anos de prisión, que empezou a cumprir en 2001. Uns meses antes, en maio de 2001, fora detido en relación cunha nova operación de narcotráfico por tentar introducir 1.800 kg de cocaína en España, pero no xuízo posterior foi absolto por falta de probas. Á condena inicial sumáronselle, iso si, sete anos máis por ordenar en 2003 o asasinato do daquela fiscal antidroga da Audiencia Nacional de España.
Eugenio Pérez Abadín
Eugenio Pérez Abadín, finado en Covas (Viveiro) o 28 de xuño de 1961, foi un político galego.
Equisetopsida
Ecoloxía e evolución
Esta clase é ben coñecida no seu rexistro fósil, xa que é facilmente identificada debido á súa arquitectura do talo característica.
Épsilon
O seu nome provén do da quinta letra do alfabeto fenicio hē, onde representaba o son /h/, laringal fricativa xorda, inexistente en grego: foi, pois, reutilizado para a notación dunha vocal, sons para os que os fenicios carecían de letra. Como signo numérico representaba o cinco. En maiúscula serve tamén para designar o quinto canto da Ilíada de Homero e en minúscula o quinto da Odisea.
Rexionalismo federal
Desenvolvemento (1884-1890)
A preocupación do rexionalismo federal pola cultura galega aparece no natal de 1886, cando Pereira propón a creación dunha Academia Galega “para elevar nuestra literatura y dar al movimiento intelectual de la región toda la brillantez que debe alcanzar”, ademais de dar a esta Academia a responsabilidade de unificar o idioma. Isto acabará materializándose na Real Academia Galega.
Colexiata de Santa María do Campo
Descrición
A colexiata está composta por tres naves rematadas nunha ábsida semicircular con tendencia oxival que mostra a persistencia do románico galego até ben entrado o gótico. A súa fachada principal, do século XIX, situada fronte ao pazo de Cornide, presenta un rosetón e sobre a súa portada románica orixinal levántase unha arcada cuxo tímpano está decorado cunha escena da epifanía.
Castelo de Abbadie
O castelo de Antoine d'Abbadie (en Château d'Abbadia) é un château francés do século XIX, situado na localidade fronteiriza francesa de Hendaia, no departamento dos Pireneos Atlánticos, construído segundo o deseño de Eugène Viollet-le-Duc nun estilo neogótico entre 1860 e 1870.
Valle de Cuelgamuros
Historia
Aínda que o monumento foi concibido teoricamente para honrar os mortos tanto franquistas como republicanos, en realidade ten unha clara apoloxía franquista. O monumento ten a inscrición Caídos por Dios y por España (Caídos por Deus e por España) e abondosa simboloxía do réxime. A súa construción foi anunciada por Francisco Franco o día 1 de abril de 1939, o mesmo no que acabou a guerra.
Emilia Pardo Bazán
Hoxe en día, Pardo Bazán, ao igual ca outras contemporáneas como a ilustrada galega Concepción Arenal, está considerada como unha das precursoras do movemento feminista en España. Ao longo da súa obra criticou a degradación e marxinalidade da muller e expresou o seu desexo de crear para as mulleres unha educación e unha formación intelectual igual cá dos homes.
Primeiras obras
En A Tribuna, considerada a primeira novela social española, dona Emilia relata a historia dunha cigarreira. Para documentar ben a novela, Pardo Bazán observou o ambiente da Fábrica de Tabacos da Coruña. Ao mesmo tempo, escribe unha serie de artigos sobre o naturalismo que foron publicados nunha escolma baixo o título de La cuestión palpitante e publicados como un libro en 1883.
Separación e dedicación á escritura
Dende tempo atrás dona Emilia viña colaborando en numerosas revistas e xornais, con crónicas de viaxes, artigos, ensaios e numerosos contos que agruparía en varias coleccións: Cuentos de Marineda, Cuentos de amor, Cuentos sacroprofanos, En tranvía (Contos dramáticos), Cuentos de Navidad y Reyes, Cuentos da patria, Cuentos antigos... E tamén na prensa, en La Lectura, empeza a saír en 1903 a súa novela La Quimera, que dous anos despois vería a luz como libro. Na novela, Pardo Bazán deixa entrever certos elementos autobiográficos á par que a súa relación co pintor galego Joaquín Vaamonde Cornide, que a retratou en varias ocasións. Confirmando o seu criterio de que a novela debe reflectir o momento no que é escrita, poden apreciarse en La Quimera certos ecos modernistas e simbolistas.
Viaxeira infatigable, continúa ademais consignando as súas impresións en artigos de prensa e en libros. En 1900 van aparecendo en El Imparcial os seus artigos sobre a Exposición Universal de París, que callarán no libro Cuarenta días en la Exposición; en 1902 edítase Por la Europa católica, froito dunha viaxe polos Países Baixos. Estatua preto da súa residencia de outono en [[Madrid.|miniatura]]
Pardo Bazán e o galego
Porén, nas súas obras referíase ao galego como dialecto, xa que consideraba lingua a aquel dialecto que conseguía facerse oficial nunha terra.
A escritora referiuse tamén á orixe común do galego e do portugués.
Pardo Bazán consideraba o galego como unha lingua popular, estreitamente ligada á terra e ao fogar.
Pardo Bazán e Galicia
Asemade, Pardo Bazán referiuse á situación de marxinalidade que sufriu Galicia historicamente.
Feminismo
As trabas de desenvolverse nunha sociedade dominada por homes non supuxeron un muro infranqueable na proliferación cultural de Pardo Bazán, quen se mantivo constantemente en vinculación cos núcleos feministas franceses e demais panoramas internacionais como vía de análise da situación da muller en diferentes sedes. O naturalismo supuxo unha vía idónea para satisfacer os seus intereses científicos e a súa atracción pola creación artística. A súa vez, a súa vocación didáctica viuse combinada co activismo que desenvolveu para a reivindicación da promoción social da muller. É digna de emular a actitude de Emilia Pardo Bazán á fronte dunha sociedade represiva e determinada pola segregación por sexos. O seu pai foi o encargado de facer florecer o seu pensamento feminista. miniatura|Emilia Pardo Bazán en La Esfera
Heterodon
Descrición
O padrón de cores é extremadamente variable. H. nasicus adoita ser de cor area con marcas brancas e negras, mentres que H. platirhinos varía de vermella, a verde, laranxa, marrón ou negra dependendo da localidade. Hai exemplares con manchas e ás veces de cores non mesturadas (sólidas).
Comportamento
Desafortunadamente para elas, debido ao seu aspecto e a exhibición defensiva impresionante que fan, son a miúdo confundidas coas velenosas Agkistrodon contortrix e a xente mátaas. Isto é especialmente certo nas rexións do sueste dos Estados Unidos, onde abundan as Agkistrodon, en comparación con outras áreas que as dúas serpes comparten.
Juan Muíño Cora
Traxectoria
Foi nomeado alcalde de Viveiro por Real Orde en marzo de 1910. Foi suspendido no cargo polo gobernador civil o 12 de agosto de 1911 por desobediencia grave e continuou como concelleiro. En decembro de 1914 foi vítima dun atentado con móbiles políticos en Landrove, e faleceu aos poucos días a consecuencia das feridas.
República dos Maris
A República dos Maris (en Респу́блика Мари́й Эл, Respublika Mariy El; en mari das pradeiras: Марий Эл Республик; en mari das montañas: Мары Эл Республик) é unha república federal de Rusia. A súa capital é a cidade de Yoshkar-Ola. A poboación da república, composta polo pobo mari, era de 696.459 segundo o censo de 2010.
Figueiredo
Figueirido é un fitónimo referido a un lugar con figueiras. Pode referirse a:
Sistema reprodutor
Ser humano
A reprodución humana ten lugar por fertilización interna durante ou despois das relacións sexuais. Durante este proceso, o pene erecto do macho insérese na vaxina da femia ata que exacula o seme, o cal contén espermatozoides. O esperma viaxa a través da vaxina e o pescozo uterino ata o útero ou as trompas de Falopio para a fertilización do óvulo. Despois da fertilización e se a implantación é exitosa, a xestación do feto prodúcese no útero da femia durante aproximadamente nove meses, este proceso coñécese como embarazo en humanos. A xestación termina co nacemento, o proceso do nacemento coñécese como parto. Traballo formado polos músculos da contracción do útero, o pescozo uterino dilata, e o bebé pasa pola vaxina (o órgano xenital feminino). Os bebés humanos e os nenos están case indefensos e requiren un alto nivel de coidado dos pais durante moitos anos. Un tipo importante do coidado parental é o uso das glándulas mamarias nos peitos da muller para aleitar o bebé.
Alvidrón, Antas de Ulla
Santa María de Alvidrón é unha parroquia que se localiza no concello de Antas de Ulla. Segundo o IGE en 2009 tiña 46 habitantes (27 homes e 19 mulleres), distribuídos en 3 entidades de poboación (Alvidrón, Feás e Mancegar), o que supón unha diminución en relación ao ano 1999 cando tiña 57 habitantes.
Sistema reprodutor
Enfermidades do sistema reprodutor
Como todos os sistemas de órganos complexos o sistema reprodutor humano vese afectada por moitas enfermidades. Hai catro categorías principais de enfermidades na reprodución nos seres humanos:
Invertebrados
Os invertebrados teñen unha ampla serie moi diversa de sistemas reprodutivos, a única similitude pode ser que todos eles poñen os seus ovos. Ademais, ágas dos cefalópodos, e artrópodos, case todos os outros invertebrados son hermafroditas e exhiben fertilización externa.
Sistema reprodutor no reino vexetal
Estas dúas xeracións sucédense: cando a espora que fabricou o esporófito xermina, aparece un gametófito. O gametófito producirá gametos que tras a fecundación orixinarán de novo un esporófito. O esporófito e o gametofito non son igual de importantes en todos os tipos de plantas. A medida que os vexetais evolucionan a xeración do gametófito vai quedando reducida ata converterse nun pequeno grupo de células que non podemos ver a primeira ollada.
Wenzhou
miniatura|250px|dereita|Estatua dos Cinco Cabalos de Wenzhou.
Ferreiriño
Pedreira López e Penas Patiño suxiren que o nome común lles vén do canto metálico destas aves, que lembra o golpear dun ferreiro sobre o incre.
Planificación urbanística
miniatura|250px|Planificación urbanística do enxeñeiro [[Ildefons Cerdà|Cerdà para o Eixample de Barcelona.]] A planificación urbanística é a disciplina de planificación do uso do chan que abrangue aspectos da construción e das actividades sociais dos concellos e comunidades. Outras disciplinas treballan a unha escala inferior, como a enxeñería, a arquitectura, a paisaxe urbana e o deseño urbano. No senso contrario, a planificación rexional ou metropolitana, é o instrumento que planifica ámbitos supra-municipais, especialmente nas áreas de influencia das grandes cidades.
Amoexa, Antas de Ulla
Xeografía
Situada ao sur do concello. Ten medianas explotacións leiteiras e como importantes extensións de terreo dedicadas ao cultivo de castiñeiros novos.
Festas
Celebra as festas patronais dedicadas á Virxe do Rosario.
Proclamación da República Irlandesa
O Texto da Proclamación da República Irlandesa
''Declaramos o dereito soberano e irrevogable do pobo de Irlanda á propiedade de Irlanda e ao control sen ataduras dos destinos dos irlandeses. A longa usurpación dese dereito por un pobo e un goberno estranxeiros non aboliu tal dereito, nin poderá endexamais ser abolido, non sendo pola destrución do pobo irlandés. O pobo irlandés reafirmou xeración tras xeración o seu dereito á soberanía e liberdade nacionais; seis veces durante os pasados trescentos anos o reafirmaron coas armas. Afirmándonos nese dereito fundamental e reivindicándoo unha vez máis diante do mundo enteiro, pola presente proclamamos a República Irlandesa como un Estado Soberano Independente, e comprometemos as nosas vidas e as dos nosos compañeiros de armas á causa da súa liberdade, do seu benestar, e o seu exaltamento entre as demais nacións.''
Francisco Letamendia
Deputado do Congreso
Nas eleccións xerais de 1979, celebradas no mes de marzo, encabeza a lista electoral da coalición nacionalista Herri Batasuna na provincia de Biscaia, sendo elixido de novo deputado para a I Lexislatura de España (1979-82). A diferenza da lexislatura anterior, Letamendia non participou en ningunha sesión do Congreso nin tomou posesión da súa acta de deputado, por consígnaa da súa coalición de non tomar parte nas institucións políticas españolas. No mes de decembro foi xulgado xunto con Telesforo Monzón por apoloxía do terrorismo. En marzo de 1980 foi elixido tamén parlamentario vasco nas primeiras eleccións autonómicas do País Vasco na candidatura de Herri Batasuna, pero tampouco participaría nas institucións autonómicas vascas pola política de boicot ás institucións desta formación.
Afastamento da política
En 1982 marchou a vivir a París para evitar varios procesos xudiciais abertos e un suplicatorio en marcha polo que se lle pretendía xulgar polos incidentes da Casa de Xuntas de Gernika —malia non estar aquel día presente— no que cargos electos de Herri Batasuna cantaron o «Eusko gudariak» na visita do rei Xoán Carlos I. En Francia prodúcese o seu distanciamento político con HB ó considerar que era necesario que diminuíse a influencia de ETA (m) en Herri Batasuna. En 1983 abandona finalmente a coalición.
Complemento (inmunidade)
Anafilotoxina C3b
Ten varias funcións distintas:
Éirígí
Liderado
A Executiva Nacional de Éirígí é a responsable do día a día do partido entre reunións da Ardfheis (conferencia do Partido). É elixido polos membros anualmente en base a "un membro, un voto". Os presidentes de cada delegación local tamén son membros da Executiva Nacional.
Leopardo das neves
O leopardo das neves (Panthera uncia), tamén coñecido como onza, é un gran félido nativo das áreas montañosas de Asia Central e Meridional. Está considerada unha especie ameazada segundo a Lista Vermella da IUCN xa que, no ano 2003, o tamaño da súa poboación en liberdade estimouse entre 4 080 e 6 590 adultos. Menos de 2 500 individuos reprodutores poderían estar en liberdade. No 2016, estimouse que a súa poboación podería roldar entre os 4 080 e os 8 700 individuos.
Valga, Estonia
Valga (en alemán Walk) é un concello urbano estoniano, capital do condado de Valga no sur de Estonia. Ocupa unha área de 16,5 km² na fronteira sur con Letonia. Tallinn, a capital do país está 245 km da cidade. Segundo estimacións para 2007 posúe unha poboación de 13 862 habitantes. Valga e a cidade de Valka no norte da Letonia foron unha única cidade, até a súa separación en 1920.
Cidades irmás
250px|esquerda|miniatura|Casa do concello de Valga Valga está irmandada coas seguintes cidades:
Adnan Terzić
Traxectoria
En 1986 graduouse no departamento de enxeñaría da Universidade de Saraxevo. Entre 1986 e 1990 foi conselleiro no goberno municipal de Travnik. Entre 1992 e 1995, na guerra dos Balcáns, combateu co exército de Bosnia e Hercegovina.
Lotario II do Sacro Imperio
Relacións co papado
miniatura|200px|Selo do emperador Lotario II.
Integral múltiple
Propiedades
4.
Uso de simetrías
No caso dun dominio no que exista simetría polo menos respecto dun dos eixos, e onde a función para integrar conteña polo menos unha función impar con respecto a esa variable, a integral vólvese nula (xa que a suma de cantidades iguais con signo oposto é cero). Por exemplo
Coordenadas cilíndricas
O determinate jacobiano da transformación é:
In Treatment
In Treatment é unha serie de televisión estadounidense producida e desenvolvida por Rodrigo García. Conta a historia dun psicólogo, o Doutor Paul Weston, e as súas sesións semanais cos seus pacientes. Está protagonizado por Gabriel Byrne e foi estreado o 28 de xaneiro de 2008.
Simeón II de Bulgaria
Simeón II (en búlgaro: Симеон Борисов Сакскобургготски), nado en Sofía o 16 de xuño de 1937, é un nobre búlgaro, o último Tsar do seu país entre 1943 e 1946.
Focke-Wulf Fw 47
O Focke-Wulf Fw 47 Höhengeier ("voitre"), coñecido internamente en Focke-Wulf como o A 47, foi un avión meteorolóxico desenvolvido en Alemaña en 1931. Era un monoplano coa á en parasol de deseño convencional, infrecuente só pola súa grande superficie. Probado por vez primeira polo Reichsverband der Deutschen Luftfahrtindustrie (Federación Nacional da Industria Aeroespacial Alemá) e posteriormente pola estación meteorolóxica de Hamburgo, o avión entrou en produción para equipar a dez grandes estacións de toda Alemaña.
Araña vermella
Ciclo vital
Pódense espallar por toda unha leira coa axuda do vento.
Invasión de Baía de Cochinos
Preparativos
Para a operación conseguiuse unha flotilla de barcos e avións vellos servidos polo exército estadounidense. Os recursos militares da brigada foron:
Día 17 de abril
Tras días de navegación, durante a madrugada prodúcese o desembarco en Praia Girón e Praia Longa de 1200 membros da brigada 2506 escoltados polos seus buques e ante escasa resistencia. Horas despois paracaidistas son transportados terra dentro para ampliar a zona invadida, coa misión principalmente de controlar as tres estradas de acceso ao lugar. Nesas primeiras horas os avións cubanos derruban sete avións B-26 e pon fóra de combate aos buques Houston e Río Escondido preto de Praia Longa, perdéndose o armamento destinado ás forzas en terra. As tropas regulares do goberno de Fidel Castro van chegando paulatinamente á zona, reforzando aos milicianos que ata entón intentaban rexeitar o ataque. Ao final do día os barcos da brigada asaltante retíranse definitivamente quedando sen desembarcar equipos e municións; o Houston quedou encallado e o Río Escondido foi afundido. Castro comprendeu que era fundamental atacar aos barcos para anular o envío de subministrós, e a Forza Aérea Revolucionaria (FAR) cumpriu o seu obxectivo.
Acontecementos tras o fracaso da invasión
O número de baixas entre os invasores excedeu o centenar de mortos; os capturados foron 1189. As milicias do goberno cubano sufriron 176 baixas. Os prisioneiros anticastristas foron xulgados e condenados polo réxime. Con todo foron trocados co goberno estadounidense a cambio de varios millóns de dólares que foron destinados a obras de caridade. A finais de 1962 chegaron a EEUU, onde foron recibidos e homenaxeados polo presidente Kennedy.
José María Luengo Martínez
José María Luengo Martínez, nado en Astorga o 17 de maio de 1896 e finado na Coruña o 9 de marzo de 1991, foi un escritor e arqueólogo leonés.